cyanic-selkie/wikianc huggingface dataset:
Ainaži
Vēsture
Pirmā pasaules kara laikā no 1915. gada jūnija līdz 1916. gada aprīlim Ainažos dislocējās Krievijas armijas 431. Tihvinas pulka štābs, kas aizsargāja Rīgas līča piekrasti. Lai nodrošinātos pret vācu desantu, krasta līnija tika nostiprināta ar aizsardzības būvēm, tilti mīnēti, bet Ainažu ostas infrastruktūra (tostarp ostā atrodošies kuģi) — iznīcināti. 1917. gada decembra beigās Ainažus bombardēja 7 vācu aeroplāni. 1917. gada 13. oktobrī vācu kuģu eskadra divas stundas bombardēja piekrasti. 1919. gada 14.—16. februārī pie pilsētas notika igauņu kaujas ar lieliniekiem, bet Cēsu kauju laikā 1919. gada 23. jūnijā igauņu mīnukuģis "Wambola" Ainažu ostā izcēla desantu, lai sagrābtu landesvēra bruņuvilcienu.
Līdz ar Pērnavas ostas izbūvi Ainažu osta savu ekonomisko nozīmi sāka zaudēt. 1977. gadā tika slēgta dzelzceļa līnija uz Valmieru.
Aizkraukle
Transports
Galvenie ceļi no pilsētas ir (Bauska - Aizkraukle), Enerģētiķu iela, kas savieno pilsētu ar autoceļu  (Rīga - Daugavpils), Gaismas iela jeb V958 (Aizkraukle—Aizkraukles stacija),  (Aizkraukle - Jēkabpils), V954 Aizkraukle—Aizpuri un ārpus pilsētas sākošais  (Sērene - Kalnieši).
De Morgana likumi
Formāla definīcija
Izteikumu loģikā de Morgana likumus pieraksta formā: kur
Šos likumus var vispārināt patvaļīgam kopu skaitam: kur I ir indeksācijas kopa, kura var būt nesanumurējama.
Konjunkcijas negācija
De Morgana likumu pielietojums konjunkcijai ir ļoti līdzīgs to pielietojumam disjunkcijai. Apskatīsim šādu apgalvojumu: "nav taisnība, ka A ir patiess un B ir patiess", ko var pierakstīt šādi: Lai šis apgalvojums būtu patiess, vienam no A vai B jābūt aplamam (ja tie abi būtu patiesi, tad arī A un B konjunkcija būtu patiesa, padarot tās noliegumu aplamu). Tātad sākotnējo apgalvojumu var izteikt kā "vai nu A ir aplams vai B ir aplams" jeb "A noliegums ir patiess vai B noliegums ir patiess": Citiem vārdiem, "ja nav taisnība, ka abi apgalvojumi ir patiesi, tad vismaz viens no tiem ir aplams".
Dolārs
Dolārs (bieži tiek apzīmēta ar dolāra zīmi $) ir oficiālā valūta vairākās valstīs. Dolāra nosaukums ir atvasināts no sudraba monētas tālera, kas bija izplatīta daudzās Eiropas valstīs. Mūsdienās tā ir oficiālā naudas vienība Amerikas Savienotajās Valstīs, Kanādā, Austrālijā, Jaunzēlandē un citās valstīs. Angļvalodīgajās zemēs dažreiz par dolāriem dēvē arī spāņu peso.
Dolārs par Amerikas Savienoto Valstu oficālo valūtu kļuva 1792. gadā, par Kanādas — 1858. gadā, par Austrālijas — 1966. gadā, par Jaunzēlandes — 1967. gadā.
Saloniki
Slavena kā vieta, kur atrodas Sv. Demetrija (Άγιος Δημήτριος της Θεσσαλονίκης) relikvijas.
Vēsture
1430. gada 29. martā osmaņu valdnieks Murads II Salonikus pievienoja Osmaņu impērijai. Osmaņu laikos Saloniki bija daudznacionāla pilsēta, tajā bija grieķu, turku, bulgāru, albāņu un sefardu ebreju kopienas. 1888. gadā pilsētu sasniedza dzelzceļš. 1881. gadā Salonikos dzima modernās Turcijas "tēvs" Mustafa Kemals Ataturks. 20. gadsimta sākumā Saloniki bija jaunturku kustības galvenais centrs.
Žukovs
Žukovs (ru, no жук — 'vabole'; sieviešu dzimtē Žukova (Жукова)) ir krievu cilmes uzvārds. Cilvēki ar šo uzvārdu:
Papagaiļi
Uzvedība
Papagaiļi bieži pulcējas lielos, trokšņainos baros, kuros putni sazinās atsaucoties, balsīm variējot no skarbiem ķērcieniem līdz spalgiem spiedzieniem. Barojoties mēdz izmantot kājas, barību satverot ar pirkstiem un turot tā, lai to varētu apstrādāt ar knābi. Novērots, ka papagaiļi, izmantojot kāju, ir vai nu izteikti kreiļi, vai labroči. Lai arī vairums papagaiļu barojas kokos, daudzas sugas pēc barības mēdz nolaisties arī uz zemes, pārvietojas ejot, grozoties no viena sāna uz otru. Lielākā daļa sugu ir aktīvas dienas laikā, bet dažas naktī, piemēram, kakapo pa dienu guļ, bet barību meklē naktī.
Barība
Papagaiļi galvenokārt barojas ar sēklām, riekstiem, augļiem, pumpuriem, ziediem, nektāru un ziedputekšņiem. Dažas sugas barojas arī ar dzīvnieku izcelsmes barību, piemēram, ar posmkājiem, kukaiņu kāpuriem un maitu. Daudzām sugām visiekārojamākā barība ir sēklas. Novērots, papagaiļi ēd augļus tieši tādēļ, lai tiktu pie sēklām. Tā kā sēklu kodoli samērā bieži ir aizsargāti ar indīgām miziņām, papagaiļi pirms kodola norīšanas, to rūpīgi izloba un notīra pirms norij.
Jeloustonas nacionālais parks
Vēsture
Parkā atrodas Jeloustonas upes augštece, no kuras tas ieguvis savu vēsturisko nosaukumu. Tuvojoties 18. gadsimta beigām, franču mednieki upi nosauca par Roche Jaune, kas, iespējams, ir tulkojums no Hidatsa indiāņu vārda Mi tsi a-da-zi ("Dzeltenā akmens upe"). Vēlāk amerikāņu mednieki franču nosaukumu angļu valodā padarīja par "dzelteno akmeni". Lai gan parasti tiek uzskatīts, ka upe tika nosaukta pēc dzeltenajiem akmeņiem, kas redzami Jeloustonas Lielajā kanjonā, indiāņu nosaukuma avots nav skaidrs.
Artērija
Sistēmiskās artērijas
Sistēmiskās artērijas piegādā asinis uz arteriolām, kas pēc tam sazarojas kapilāros, kur notiek gāzu maiņa.
Aorta
Aorta ir vislielākais cilvēka asinsvads. Aorta sākas no kreisā sirds kambara. Tā sazarojas sīkāk, izveidojot galvenās galvas, roku, kāju un iekšējo orgānu artērijas.
5. maijs
Vārda dienas
Ģederts, Ģirts
Skudrskābe
Īpašības
Skudrskābei piemīt dažas ķīmiskās īpašības, kādu nav tās augstākajiem homologiem. Piemēram, skudrskābe izdala sudrabu no sudraba nitrāta amonjakāla šķīduma, kas ir nevis karbonskābēm, bet gan aldehīdiem raksturīga reakcija (skudrskābes molekulā var ieraudzīt aldehīdgrupu).
Zviedrija
Politika
Zviedrijā ir konstitucionālā monarhija, taču karalis pilda vienīgi reprezentatīvu lomu. Likumdevēja vara pieder vienpalātas parlamentam — Riksdagam ar 349 deputātiem. Vēlēšanas notiek reizi četros gados.
Pilsētas
Lielākās pilsētas ir Stokholma, Gēteborga un Malme.
Vandzenes pagasts
Ezeri
Iģenes ezers
Apdzīvotās vietas
Lielākās apdzīvotās vietas ir Vandzene (pagasta centrs), Vandzenes skola, Uguņciems, Dārte, Lādzere, Iģene.
Viesuļvētra
Viesuļvētra ir ārkārtīgi spēcīga, postoša virpuļkustības vētra, kuras centrā ir ļoti zems atmosfēras spiediens, bet tās ārējajā malā plosās negaiss ar spēcīgu vēju un lietusgāzēm. Arī tropiskais ciklons ir viesuļvētra, bet precīzāka tropiskā ciklona definīcija būtu šāda: tropiskais ciklons ir ciklons starp 10° un 20° paralēli abās puslodēs, pasātu joslā, virs okeāniem. Salīdzinājumā ar mēreno joslu cikloniem, tropiskie cikloni ir mazāki pēc apjoma, bet ar daudz lielāku postošo spēku. Indijas okeāna reģionā, Dienvidaustrumāzijā, tropiskos ciklonus dēvē par taifūniem. Amerikā ļoti spēcīgus tropiskos ciklonus sauc par harikeniem (hurricane).
Viesuļvētras rašanās
Tikai tad, kad vēju ātrums ir sasniedzis 120 kilometrus stundā, varam teikt, ka ir radies taifūns, orkāns vai ciklons. Ir konstatēts ātrums pat līdz 300 km stundā. Dažreiz mērinstrumenti neiztur un sabojājas, un līdz ar to pētniekiem nekas cits neatliek kā noteikt ātrumu tikai aptuveni. Vēl simtiem kilometru no orkāna centra pūš 12 balles stipri vēji.
Orkāns okeānā rada milzīgus viļņus — Atlantijas okeānā līdz 15 metrus augstus, Klusajā — 25 metrus augstus. Bet viesuļvētra sevī uzsūc ūdens tvaikus un tā orkāns iegūst papildus enerģiju. Vienlaikus lietus gāž kā ar spaiņiem. Orkāna laikā vienā diennaktī nolīst vidēji 500 milimetri nokrišņu.
Misūri
Misūri (en) var būt:
Tarhans
Tarhans, arī darhans vai dorhans (ar. طرخان, ķīn. 達干, tat. tarxan, тархан) - aristokrātu tituls Eirāzijas stepju kultūrās.
Nātrija nitrāts
Izmantošana
Agrāk slāpekļskābi ražoja no nātrija nitrāta un sērskābes:
Georgijs Žukovs
Dzīvesgājums
1938. gadā tika nosūtīts uz Mongoliju, kur 1939. gada maijā - septembrī komandēja PSRS un Mongolijas spēkus Halhingolas kaujās, kur Žukovs guva uzvaru, tiem laikiem novatoriski izmantojot tanku vienības. Par šo kauju ieguva Padomju Savienības Varoņa nosaukumu. 1940. gadā Žukovam tika piešķirta ģenerāļa pakāpe.
Pēc Staļina nāves 1953. gada 5. martā Žukovs atgriezās Maskavā un tika iecelts par aizsardzības ministra vietnieku. Kad 1953. gada jūnija beigās Hruščovs panāca pārējo Prezidija locekļu atbalstu Berijas arestam, šīs operācijas izpildi Hruščevs uzdeva Žukovam. Viņš piedalījās arī kara tribunālā, kas piesprieda Berijam nāvessodu 1953. gada decembrī.
Sējas kaņepe
Izmantošana
Kaņepes audzē dažādiem mērķiem. No to mizas, serdes, lapām un sēklām iegūst dažādus izejmateriālus vairāku produktu ražošanā Kaņepju šķiedru uzskata par vienu no labākajām dabiskajām šķiedrām tekstilrūpniecībā. No tās izgatavo audumus tekstilizstrādājumu pagatavošanai, kā arī izturīgus tehniskos audumus ugunsdzēsības, dzensiksnu gatavošanai. Šķiedras var izmantot arī tauvu, virvju, auklu un diegu pagatavošanai.
Latvijas futbola izlase 1999. gadā
Sezonu Latvijas izlase uzsāka februārī ar draudzības spēli Jeruzalemē pret Izraēlas izlasi, kurā zaudēja ar rezultātu 0-2. Pavasarī Latvijas izlase turpināja dalību 2000. gada Eiropas čempionāta kvalifikācijas turnīrā. Martā un aprīlī Latvija savā stadionā aizvadīja spēles ar attiecīgi Grieķijas un Albānijas valstsvienībām, abās spēlēs spēlējot neizšķirti 0-0. Pēc spēles ar Albāniju savu karjeru izlasē beidza ilggadējais tās vārtsargs Oļegs Karavajevs. Jūnijā Latvijas izlasei bija vēl divas kvalifikācijas turnīra spēles. Vispirms savā laukumā Latvija ar 1-2 piekāpās slovēņiem, taču 4 dienas vēlāk spēja Atēnās pieveikt grieķus ar 2-1. Latvijas izlase pirmoreiz aizvadīja spēli Dienvidamerikā, kur draudzības spēlē tikās ar titulēto Brazīlijas izlasi, piekāpjoties tai ar rezultātu 0-3. Jūlijā savas galvenā trenera pilnvaras nolika Revazs Dzodzuašvili, kurš devās trenēt Saūda Arābijas klubu. Dzodzuašvili izlasē nostrādāja pusotru gadu. Sākot ar spēli pret Brazīliju par Latvijas izlases kapteini kļuva Vitālijs Astafjevs, šajā postenī nomainot Vladimiru Babičevu, kurš vairs nespēja iekļūt izlases pamatsastāvā.
Spēles
🇱🇻 latvia: Oļegs Karavajevs - Viktors Lukaševičs, Vitālijs Astafjevs, Mihails Zemļinskis, Valentīns Lobaņovs, Aleksejs Šarando (Igors N. Stepanovs 62'), Valērijs Ivanovs (Aleksandrs Isakovs 27'), Oļegs Blagonadeždins, Marians Pahars, Mihails Miholaps (Rolands Bulders 46'), Andrejs Štolcers.
🇱🇻 latvia: Aleksandrs Koliņko - Viktors Lukaševičs, Vitālijs Astafjevs (Imants Bleidelis 54'), Mihails Zemļinskis, Valentīns Lobaņovs, Igors Korabļovs, Juris Laizāns, Andrejs Rubins (Aleksandrs Žižmanovs 64'), Marians Pahars, Vladimirs Babičevs, Māris Verpakovskis (Mihails Miholaps 46').
Red Bull Racing
Komandas izveidošana, 2000. gadi
. gada sezonas beigās tika paziņots par to, ka Ford koncerns nolēmis pārdot sev piederošo Jaguar komandu. Pēc mēneša to nopirka Red Bull un pārsauca par Red Bull Racing. Daudzi vadošie darbinieki tika nomainīti. Red Bull RB1, komandas pirmais modelis, bija jaunajiem noteikumiem pielāgots Jaguar R5. Komanda lietoja Cosworth dzinējus, nolemjot, ka būtu vieglāk dzinēju piegādātāju pirmajā sezonā nemainīt. McLaren ekspilots Deivids Kulthārds kļuva par komandas pirmo pilotu. Otrā pilota vietu dalīja jau iepriekš braukušais Kristians Klīns un debitants Vitantonio Liuci. Komandas pirmā sezona bija veiksmīgāka nekā cerēts. RBR lielāko daļu sezonas bija sestajā vietā konstruktoru kausā, tikai sezonas beigās zaudējot to ātri progresējušajiem BAR. Vienā no gada pēdējām sacīkstēm tika paziņots par to, ka Red Bull nopērk arī finansiāli maznodrošināto Minardi komandu un no nākamās sezonas to pārsauc par Scuderia Toro Rosso.
2010. gadi
Ričardo Spānijas Grand Prix ieguva savu pirmo pole position savā F1 karjerā un kvalifikācijās 3. vietā. Fetels nepiedalījās viņa pārnesumkārbas problēmu dēļ, ko galu galā vajadzēja nomainīt. Neskatoties uz to, ka viņš sāka braukt no 15. pozīcijas, Fetelam izdevās finišēt 4., uzstātot atrāko apli. Kanādā, Ričardo uzvarēja sacensībās, iegūstot pirmo uzvaru savā Formula 1 karjerā.
Mūžīgais dzinējs
2017. gadā atklātie laika kristāli, jauns matērijas stāvoklis, atrodas mūžīgā kustībā, taču tie nav mūžīgie dzinēji, jo no to kustības kvantu pamatstāvoklī nav iegūstama enerģija.
Buļļupe
Buļļupe ir upe Latvijā, Rīgas un Jūrmalas pilsētu teritorijā. Upe ir Lielupes lejteces labais atzarojums un savieno Lielupi ar Daugavu, atdalot Daugavgrīvas salu no Rīgas.
Raksturojums
Pāri Buļļupei no Bolderājas uz Daugavgrīvu ir divi tilti - dzelzceļa tilts, kurš līdz 2002. gadam bija arī vienīgais satiksmes tilts uz Daugavgrīvas salu, un Bolderājas jaunais tilts, kurš tika atklāts 2002. gada 18. novembrī.
Imigrācija
Pastāv dažādi cilvēku migrācijas cēloņi. Tie varbūt politiski, ekonomiski, personīgie, dabas katastrofas imigrantu izcelsmes valstīs u.c. Vairuma imigrācijas plūsmu pamatā ir imigrantu ekonomiskie apsvērumi, parasti - augstāks darba algas un dzīves līmenis salīdzinājumā ar izcelsmes valsti. Taču ne mazums ir pretēju piemēru, kad cilvēki ar visai pieticīgiem dzīves apstākļiem no valsts ar augstu dzīves līmeni pārceļas uz pastāvīgu dzīvi valstīs ar zemāku dzīves līmeni. Tā, piemēram, pensionāri no Vācijas nereti apmetas Spānijā, kur dzīves dārdzība ir salīdzinoši zemāka nekā Vācijā. Zināma nozīme ir arī dienvidu klimatam.
Eskišehira
Eskišehira ir pilsēta Turcijas ziemeļrietumos un tā ir Eskišehiras ila galvaspilsēta. 2008. gadā ilā bija 614 247 iedzīvotāji, tai skaitā pilsētā — 599 796. Pilsēta atrodas Porsukas upes krastos, 792 m virs jūras līmeņa. Pilsēta atrodas pie auglīgās Frīģijas ielejas un tās apkārtnē esošajos kalnos vasarā valda karsts klimats. Pilsēta atrodas 233 km uz rietumiem no galvaspilsētas Ankaras, 330 km uz dienvidiem no Stambulas un 78 km uz ziemeļaustrumiem no Kitahjas. Ila platība ir 2678 kvadrātkilometri.
Mežvidu baznīca
Mežvidu Skapulāra Dievmātes Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Mežvidu pagasta centrā Mežvidos.
Virens
Virens var būt:
Lase Virens
Lase Virens (dzimis Mirskilā, Somijā) ir bijušais somu vieglatlēts, garo distanču skrējējs. Startējis trijās Olimpiskajās spēlēs (1972, 1976, 1980). Kopumā izcīnīja 4 zelta medaļas: 1972. gadā Minhenē 5000 un 10 000 metru distancēs, šo pašu panākumu atkārtoja arī 1976. gadā Monreālā. Eiropas čempionātos viņš ir izcīnījis bronzas medaļu 1974. gadā Romā 5000 m distancē. L. Virens ir viens no veiksmīgakajiem somu garo distanču skrējējiem un kopā ar saviem tautiešiem P. Nurmi un V. Ritolu ir pieskaitāmi pie "lidojošo somu" pulka.
Deniss Kačanovs
Statistika Latvijas Virslīgā
1999. - Universitāte - 13 spēles / 1 vārti
2003. - Ventspils - 19/2 (64/3)
Aldealafuente
Aldealafuente ir municipalitāte Spānijā, Sorijas provincē, Kastīlijas un Leonas autonomajā reģionā. 2011. gadā municipalitātē dzīvoja 106 cilvēki, bet 1940. gadā iedzīvotāju skaits pārsniedza 370 cilvēkus. Aldealafuentes municipalitāti veido Aldealafuentes, Rivarrojas un Tapielas ciemi, un tās platība ir 45,72 km². Līdz tuvākajai pilsētai Sorijai ir 18 km.
Minecraft
Izdzīvošanas režīmā
Izdzīvošanas režīmā (Survival mode) spēlētājiem ir jāsavāc dabas resursi no apkārtējās vides, piemēram, koks un akmens, lai izgatavotu dažādus blokus un priekšmetus. Atkarībā no sarežģītības līmeņa, monstru parādīšanās tiek ierobežota tumšākajās vietās, kas atrodas attālumā no spēlētāja noteiktā rādiusā. Tāpēc spēlētājiem ir nepieciešams uzbūvēt naktspatversmi. Šajā režīmā ir arī veselības josla, kuru var samazināt uzbrukums no mobiem, krišana, noslīkšana, iekrišana lavā, nosmakšana, bada ciešanas un citi notikumi. Spēlētājiem ir arī bada josla, kas jāuztur, regulāri ēdot spēles pārtiku, izņemot mierīgākās sarežģītības pakāpes režīmu. Ja bada josla pilnībā izsīkst, automātiskā dziedināšana apstājas un veselība sāk samazināties. Veselība atjaunojas, kad spēlētāja bada josla ir gandrīz pilna vai kad tiek izmantots nemainīgs mierīgākais sarežģītības līmenis.
Izstrāde
Sākotnējais Minecraft izdevums, kas tagad pazīstams kā Java Edition, pirmo reizi tika izstrādāts 2009. gada maijā. Spēle pirmo reizi tika publiskota 2009. gada 17. maijā kā attīstības versija TIGSource forumos. Persons atjaunināja spēli, pamatojoties uz atsauksmēm no forumiem. Šo versiju vēlāk sāka dēvēt par Classic versiju. 2009. un 2010. gadā tika izlaisti turpmāki izstrādes posmi - Survival Test, Indev un Infdev.
Šarlruā
Vēsture
20. gadsimta 90. gados Šarlruā kļuva bēdīgi slavena kā maniaka Marka Ditrū mītnes vieta.
Nagībs Mahfūzs
Nagībs Mahfūzs (, Nagīb Maḥfūẓ, dzimis, miris ) bija ēģiptiešu rakstnieks, kurš 1988. gadā ieguva Nobela prēmiju literatūrā. Viņš tiek uzskatīts par vienu no pirmajiem mūsdienu rakstniekiem arābu literatūrā. Mahfūzs savos darbos pievērsās eksistenciālismam. Mahfūzs ir publicējis vairāk par 50 romāniem, vairāk nekā 350 stāstus, desmitiem filmu scenārijus un piecas lugas.
Kaspars Gorkšs
Karjera izlasē
2017. gada 30. oktobrī paziņoja par karjeras beigšanu izlasē, vēloties koncentrēties kandidēšanai LFF prezidenta amatam.
Acīte
Likmes dubultošana
Kad visiem spēlētājiem izdalītas visas sākuma kārtis, spēlētājs savu likmi var dubultot, bet tādā gadījumā viņš no kavas drīkstēs dabūt tikai vienu kārti.
Alunāna teātris
Vēsture
Teātra kolektīvs piedalījās arī Vispārējos Dziesmu un deju svētkos.
2008. gada ASV atklātais čempionāts tenisā — Vīriešu vienspēles
Turnīrā piedalījās arī latvietis Ernests Gulbis. Pirmajā kārtā viņš pārspēja zviedru Tomasu Johansonu, bet otrajā kārtā četros setos atzina amerikāņa Endija Rodika pārākumu.
Puertomonta
Puertomonta ir pilsēta Čīles dienvidos, Loslagosas reģionā. Tā ir nozīmīga Čīles ostas pilsēta Klusā okeāna piekrastē. 2007. gadā pilsētā dzīvoja aptuveni 213 tūkstoši iedzīvotāju. Attīstīta zvejniecība, īpaši lašu nozveja, tādēļ tā ir zināma arī kā "Čīles lašu galvaspilsēta".
Pilsētu 1853. gadā dibināja vācu kolonisti. Čīles valdība piešķīra lielus līdzekļus pilsētas celtniecībā, tādēļ tā ir nosaukta tajā brīdī esošā Čīles prezidenta Manuela Monta (Manuel Montt) vārdā. 1960. gadā pilsēta stipri cieta Lielās Čīles zemestrīces laikā.
Kvame Nkruma
Kvame Nkruma (dzimis, miris ) bija pirmais neatkarīgās Ganas prezidents un vēlāk izveidoja valstī vienpartijas diktatūru. Nkruma ir dzimis Zelta krastā. 1930. gadā absolvēja Ačimotas koledžu. Pēc tam viņš strādāja Romas katoļu skolās. 1934. gadā Nkruma no reliģijas pievērsās Āfrikas nacionālisma politikai. 1935. gadā viņš devās uz ASV, kur Pensilvānijā studēja Linkolnas Universitātē. 1939. gadā šajā un Pensilvānijas Universitātē viņš ieguva maģistra grādu. Pēc politiskās pārliecības Nkruma kļuva par marksistu- sociālistu. 1947. gadā pēc studijām Londonas Ekonomikas skolā Nkruma devās uz dzimteni un kļuva par partijas "Apvienotā Zelta Krasta konvencija" biedru, strādājot pašpārvaldē. 1950. gadā viņš izveidoja nevardarbīgu programmu pret britu varu Zelta Krastā.
Korupcijas novēršanas un apkarošanas birojs
Priekšvēsture
spēkā stājās Korupcijas novēršanas likums. Līdz tam atsevišķas pretkorupcijas normas ietvēra 13 dažādi Augstākās Padomes un Saeimas pieņemti normatīvie akti. Korupcijas novēršanas likums pirmoreiz Latvijā definēja korupciju, likuma izpildes kontrole bija Valsts ieņēmumu dienesta kompetencē. Pārsvarā tika kontrolēta amatpersonu deklarāciju iesniegšanas kārtība un amatu savienošanas ierobežojumu ievērošana.
Darbība
par KNAB priekšnieku Saeima iecēla Normundu Vilnīti, bet viņu atstādināja no amata. Tas notika dienu pēc tam, kad ģenerālprokurora Ērika Kalnmeiera vadīta komisija ieteica Vilnīša atlaišanu.
Priekšnieki
Skatīt arī: Korupcijas novēršanas un apkarošanas biroja priekšnieku uzskaitījums
Gepards
Zinātniskā nosaukuma ģints vārds "Acinonyx" grieķu valodā nozīmē "nekustīgie nagi", bet "jubatus" latīņu valodā nozīmē "ar krēpēm", sasaucoties ar gepardu mazuļu krēpēm.
Evolūcija
Pirms neilga laika zinātnieki uzskatīja, ka gepards ir viens no primitīvākajiem lielajiem kaķiem un ka tas ir atdalījies no pārējiem kaķiem pirms 18 miljoniem gadu. Tomēr jaunāko laiku ģenētiskie pētījumi liecina, ka pēdējais kopējais kaķu dzimtas priekštecis, kas ir bijis kopīgs visām 40 mūsdienās dzīvojošām sugām, ir dzīvojis pirms 11 miljoniem gadu. Šie pētījumi liek zinātniekiem secināt arī to, ka gepards no saviem tuvākajiem radiniekiem: pumām (Puma concolor) un ūdrkaķiem (Puma yagouaroundi), ir atdalījies pirms 5 miljoniem gadu. Gepardi šo 5 miljonu gadu laikā nav daudz mainījušies un tiem ir maz ģenētisko variāciju. To fosilie kauli izskatās gandrīz tādi paši kā mūsdienu gepardiem.
Izskats un īpašības
Pieaudzis gepards sver no 40—65 kg. Tā kopējais ķermeņa garums ir no 115—135 cm, un aste var būt pat 84 centimetrus gara. Geparda vidējais skausta augstums ir 90 cm. Gepardu tēviņi parasti ir lielāki nekā mātītes. Salīdzinājumā ar aptuveni tikpat lielo leopardu, gepardu ķermeņi ir īsāki, bet tiem ir garākas astes un tie ir augstāki skaustā. Tomēr to uzskata par mazāko starp lielajiem kaķiem. Uzskats, ka gepards nespēj ievilkt nagus, ir maldīgs. Lai gan tā nagu ievilkšanas mehānisms darbojas tāpat kā citiem kaķiem, tam trūkst pašas ārējās ādas kārtiņas ap nagiem, tādēļ, kad gepards ir ievilcis nagus, to galiņi vēl ir ārā.<ref name="ap">O'Brien, S., D. Wildt, M. Bush (1986). "The Cheetah in Genetic Peril". Scientific American 254: 68–76. Šādi nagi kaķu dzimtā ir vēl Āzijas zvejniekkaķim (Prionailurus viverrinus), plakangalvas kaķim (Prionailurus planiceps) un Iriomotes kaķim (Prionailurus iriomotensis).
Uzvedība
Gepards ir aktīvs dienā. Tas, droši vien ir izskaidrojams ar to, ka nakts pieder geparda ienaidniekiem — lauvām un hiēnām. Geparda uzbūve ir piemērota ātrumam, nevis spēkam un tā sakodiens ir salīdzinoši vājš. Tanzānijā, kur dzīvo puse no visām pasaules lauvām, lielākā daļa gepardu mazuļu nenodzīvo ilgāk par savu pirmo gadu. Lauvas gepardus sistemātiski nogalina, ja atrod savā teritorijā. Tomēr citi plēsēji nav drauds gepardu sugai. Tie kopā ar gepardu populāciju savvaļā izdzīvojuši miljoniem gadu. Lielāks drauds gepardiem par lauvām ir lauksaimniecības attīstība Āfrikā. Ir izveidotas vairākas organizācijas, kā Cheetah conservation found, kas ir viena no lielākajām sugu aizsardzības organizācijām pasaulē. Tomēr geparda nākotne ir nedroša.
Vairošanās
Gepardu mazuļiem pirmajās nedēļās ir ļoti augsts risks tikt nogalinātiem; tos nogalina lauvas, leopardi, hiēnas, hiēnsuņi un ērgļi. Izdzīvo tikai 10% mazuļu. Māte mazuļus slēpj biezos krūmos un slēptuvi apsargā, vilinot plēsējus prom no tās. Plēsējus padzen arī gepardu koalīcijas, ja tās ir pietiekami lielas un ja ienaidnieku skaits nav pārāk liels. Pieaugušam gepardam pateicoties savam ātrumam nav daudz ienaidnieku.
Nātrija karbonāts
Leblāna metode
To patentējis franču ķīmiķis Nikola Leblāns (Nicolas Leblanc) 1791. gadā kā paņēmienu glaubersāls pārvēršanai sodā un tas pamatojās uz nātrija sulfāta jeb glaubersāls karsēšanu 1000 °C temperatūrā kopā ar krītu vai kaļķakmeni un kokogli. Ogle reducē nātrija sulfātu līdz sulfīdam:
Iegūto kausējumu šķīdina ūdenī - soda izšķīst, bet nešķīstošo kalcija sulfīdu var nofiltrēt. Šķīdumu pēc tam ietvaicē, iegūstot nātrija karbonāta kristālhidrātu, kuru var atūdeņot izkarsējot.
Solveja metode
Relatīvi mazšķīstošās (9,6 g uz 100 g ūdens pie 20 °C) nātrija hidrogēnkarbonāta nogulsnes nofiltrē un karsē pie 140—160 °C:
Genādijs Soloņicins
No 1997. līdz 2009. gadam viņš spēlēja FHK Liepājas Metalurgs sastāvā, līdz noslēdza līgumu ar Azerbaidžānas klubu. 2010. gada martā viņš komandu pameta. 2010. gada martā viņš atgriezās Metalurga sastāvā.
Latviešu pagaidu nacionālā padome
Pirmās sesijas delegāti
Ielūgumam atsaucās vairums aicināto latviešu sabiedrisko organizāciju, tomēr Latvijas Sociāldemokrātijas (lielinieku) Centrālkomiteja un tās kontrolē esošā Vidzemes Zemes padome atteicās piedalīties, bet atsūtīja divus novērotājus.
Olimpisko medaļu skaits pēc valsts
Šajā lapā ir apkopota informācija par visu valstu iegūtajām medaļām visās Olimpiskajās spēlēs.
Jaunava Marija
Bezvainīgā ieņemšana
Katoliskā Baznīca Jaunavas Marijas Bezvainīgās Ieņemšanas svētkus svin 8. decembrī.
Čehi
Runā čehu valodā. Etniski čehi pieder indoeiropiešu saimes slāvu grupas rietumslāvu apakšgrupai. To tuvākie etniskie radinieki ir slovāki.
1951. gads Latvijā
Šajā lapā ir apkopoti 1951. gada notikumi Latvijas teritorijā. Tā atradās PSRS sastāvā kā Latvijas PSR.
2008. gada ASV atklātais čempionāts tenisā — Vīriešu dubultspēles
2008. gada ASV Atklātais čempionāts tenisā - Vīriešu dubultspēlēs uzvarēja amerikāņu brāļi Bobs un Maiks Braieni, finālā pārspējot čehu Lukašu Dluhiju un indieti Leanderu Paesu.
Zālīte (ciems)
Zālīte (agrāk Brante) ir apdzīvota vieta Bauskas novada Iecavas pagastā. Izvietojusies pagasta rietumos pie Īkstruma ietekas Iecavā 9,3 km no pagasta centra Iecavas, 27,9 km no novada centra Bauskas un 54 km no Rīgas.
Sērs
Ķīmiskās īpašības
S + Cl2 → SCl2
Virbu pagasts
Vēsture
Pagasts (līdz 1925. gadam Jaunpagasta pagasts) izveidots 1870. vai 1880. gadā, apvienojot Lielvirbu, Mazvirbu, Rinkules, Štempeļmuižas, Eņģeļmuižas un Veģu muižu pagastus. 1935. gadā tā platība bija 96,5 km². 1945. gadā pagastā izveidoja Virbu un Jaunpagasta ciema padomes, bet pagastu 1949. gadā likvidēja. Virbu ciemu 1956. gadā pievienoja Sabiles pilsētai kā lauku teritoriju. 1974. gadā Jaunpagasta ciemam pievienoja Strazdes ciemu un pārdēvēja par Virbu ciemu. 1990. gadā ciemu reorganizēja par pagastu. 1992. gadā Strazdes pagasts atdalījās atsevišķā pašvaldībā. 2009. gadā Virbu pagastu kā administratīvo teritoriju iekļāva Talsu novadā.
Sērs
Ķīmiskās īpašības
Sērs reaģē ar karstiem sārmiem, iesaistoties disproporcionēšanās reakcijā:
3S + 6KOH → K2SO3 + 2K2S + 3H2O
Austrumāfrika
Austrumāfrika ir reģions Āfrikas austrumos. Pie reģiona pieskaitāmas 22 valstis. Burundi, Kenija, Ruanda, Dienvidsudāna, Tanzānija un Uganda ietilpst Austrumāfrikas savienībā, kuras galvenā mītnē atrodas Arušā. Burundi un Ugandu mēdz arī pieskaitīt pie Centrālās Āfrikas. Džibutija, Somālija, Eritreja un Etiopija atrodas uz Somālijas pussalas. Komoras, Maurīciju un Seišelu salas kopā ar Francijas aizjūras teritorijām, Reinjonu un Majotu, arī tiek pieskaitītas pie Austrumāfrikas, jo tās atrodas Āfrikas austrumu pusē. Mozambiku un Madagaskaru mēdz iekļaut gan Austrumāfrikā, gan Dienvidāfrikā, jo tās atrodas Āfrikas dienvidaustrumos. Malāviju, Zambiju un Zimbabvi arī mēdz iekļaut gan Austrumāfrikā, gan Dienvidu Āfrikā. Sudānu un Dienvidsudānu mēdz iedalīt gan Ziemeļāfrikā, gan Austrumāfrikā, jo tās atrodas ziemeļaustrumāfrikā. Āfrikas Savienības galvenā mītne atrodas Etiopijas galvaspilsētā Adisabebā.
Minjans
Minjans (he — 'skaits, cipars') ir desmit vīriešu (kas vecāki par 13 gadiem) kvorums, kas nepieciešams, lai sinagogā varētu notikt lūgšanas, kā arī veikti citi jūdaisma reliģiskie rituāli.
Bezdelīga
Bezdelīga ir sastopama visos kontinentos, izņemot Antarktīdu. Tā ligzdo ziemeļu puslodes teritorijās — Eiropā, Āzijā un Ziemeļamerikā, bet ziemo dienvidu puslodē: Āfrikā uz dienvidiem no Sahāras tuksneša, Dienvidāzijā, Austrālijas ziemeļos un Dienvidamerikā. Tā mājo atklātā lauku ainavā un ligzdas būvē segtās, no nokrišņiem un vējiem pasargātās vietās, izmantojot cilvēku ēkas un citas būvkonstrukcijas. Ļoti bieži ligzdas tiek būvētas ēku iekšienē, piemēram, kūtīs. Cilvēkiem kopumā patīk bezdelīgas, jo tās ir izslavētas kukaiņu ķērājas, un visās kultūrās var novērot augstu toleranci pret mazajiem kaimiņiem. Latvijā tā ir parasta un izplatīta ligzdotāja un caurceļotāja.
Ligzdošana
Vienā vasarā bezdelīgām ir 2 perējumi, kuriem tiek lietota viena un tā pati ligzda. Pāris ligzdu pieremontē, iztīra un lieto ne tikai vairākas reizes vienā vasarā, bet arī vairākus gadus pēc kārtas. Dējumā ir 2—7 olas, bet visbiežāk 4—5. Tās ir baltas ar sarkanbrūniem raibumiņiem. To izmērs 20x14 mm, svars 1,9 grami. Eiropā olas perē gandrīz tikai viena pati mātīte, bet Ziemeļamerikā tēviņi perē 25% no kopējā inkubācijas perioda. Inkubācijas periods ilgst 14—19 dienas. Apspalvojums putnēniem uzaug pēc 18—23 dienām. Arī pēc izlidošanas no ligzdas vecāki jaunās bezelīgas baro vēl apmēram nedēļu. Reizēm pirmā perējuma jaunās bezdelīgas palīdz izbarot tā paša gada otro perējumu.
Pieaugušām bezdelīgām ir tikai daži ienaidnieki: pūces, vanagi un piekūni. Ja ligzdas tuvumā parādās kaķis, vecāki bezbailīgi vilina kaķi prom, lidinoties tam gar pašu degunu.
Klasifikācija
Bezdelīgai ir 8 pasugas:
Cērte
Cērte jeb cirtnis ir rokas darbarīks ar uzgali, kas perpendikulāri piestiprināts tā rokturim. Cērtes "galviņa" jeb uzgalis parasti ir no metāla un rokturis visbiežāk no koka, taču tas var arī būt no metāla vai stiklplasta. Sākumā tā tika izmantota lauksaimniecībā, taču vēlāk tos sāka lietot kā ieroci vai izrakteņu ieguvē.
1952. gads Latvijā
Šajā lapā ir apkopoti '''1952. gada notikumi Latvijas''' teritorijā. Tā atradās PSRS sastāvā kā Latvijas PSR.
Bamako
Bamako (bambarā: ) ir Mali galvaspilsēta un lielākā pilsēta. Kā apdzīvota vieta pastāv no paleolīta. Pilsēta dibināta 17. gs. kā tirdzniecības centrs. Tiek uzskatīta par vienu no visstraujāk augošajām pilsētām Āfrikā.
Javas tīģeris
Izmiršana
1970. gados tīģeri mājoja tikai Meru Betiri nacionālā parka teritorijā, Javas visaugstākajā kalnā, apmēram 1200 m virs jūras līmeņa. Pēdējais īpatnis tika novērots 1976. gadā. Izmiršanas iemesli ir gan tīģeru neapdomīgās medības, gan mežu izciršana, tādējādi izzūdot tīģeriem piemērotai dzīves videi un tā medījumam. Arī nebrīvē nav neviena Javas tīģera.
1986.—1987. gada NBA sezona
Pa konferencēm
Piezīmes
Sergejs Prokudins-Gorskis
Paņēmieni
Viņa paņēmiens bija kameras izmantošana, kura uzņēma trīs melnbaltas bildes pēc kārtas, izmantojot dažādu krāsu filtrus. Projicējot visas trīs bildes ar pareizas krāsas gaismu, bija iespējams attēlot sākotnējās krāsas. Katra kustība, veidojot attēlus, parādījās kā "spoku attēli", jo fotogrāfijas tika uzņemtas nedaudz atšķirīgos laikos.
Fotogrāfijas
Viņa fotogrāfijas sniedz ieskatu par zudušo pasauli - Krievijas impēriju Pirmā pasaules kara priekšvakarā un tuvojošos Krievijas revolūciju. Viņš fotografēja viduslaiku baznīcas un klosterus Krievijā, dzelzceļus un rūpnīcas, ikdienas dzīvi un Krievijas iedzīvotājus.
Polikarps Čerņavskis
Keramiķa piemiņai
Polikarpa Čerņavska darbnīcā Preiļos, Talsu ielā 21, Preiļu vēstures un lietišķās mākslas muzejs ir izveidojis Silajāņu keramikas vecmeistaram veltītu ekspozīciju „Polikarps Čerņavskis – meistars un personība”. Ekspozīcijā var izsekot P. Čerņavska izaugsmei no vienkāršu saimniecības trauku darināšanas līdz izsmalcinātām un sarežģītā dekoratīvās keramikas formām, priecāties par meistara krāsu spēli un rotājošo rakstu daudzveidību. Keramikas mājā virpošanas un veidošanas paraugdemonstrējumus demonstrē Polikarpa Čerņavska radošā darba turpinātāji dēls Jāzeps Čerņavskis un znots Jāzeps Caics.
Ziedoņdārzs
Parka tapšana
Dārzs ierīkots laikposmā starp 1936. un 1939. gadu praktiski pilsētas nomalē, nabadzīgo strādnieku kvartālu vidū, kad parka atrašanās rajonā 1935. gadā tika nojaukta vecā koka apbūve. Parka nosaukumu devis tā projekta autors un toreizējais uzņēmuma "Rīgas dārzi" vadītājs Andrejs Zeidaks (1874—1964). Dārza ierīkošana 1939. gadā izmaksājusi 115 555 latus.
Menora
Vēsture
Pēc menoras aizvešanas uz Romu tā tur palika līdz 455. gadam, kad vandaļi izlaupīja Romu un tās dārgumus pārveda uz savu galvaspilsētu Kartāgu. Bizantijas armija 533. gadā ieņēma Kartāgu, un menora esot nosūtīta uz Konstantinopoli, kur, kā raksta vēsturnieks Prokopijs no Cēzarejas, tā nesta triumfālā procesijā pa pilsētas ielām, un pēc tam nosūtīta uz Jeruzalemi. Vairāk liecību par menoru nav — iespējams, to iznīcinājuši vai nolaupījuši sasanīdi, kad tie 614. gadā ieņēma un izlaupīja Jeruzalemi.
Kālija hlorāts
Iegūšana
Kālija hlorātu var iegūt arī aizvietošanas reakcijā no kālija hlorīda un nātrija hlorāta. Kālija hlorāts ir mazšķīstošāks, tāpēc izgulsnējas.
Podrags
Vēsture
1866. gadā uzņēmējs Kārlis Šmits Podragā uzcēla cementa fabriku, kas bija pirmais portlandcementa ražošanas uzņēmums Krievijas impērijā. Sākotnēji ražošanā tika izmantots no ārzemēm ievests krīts, kā arī vietējais Ķengaraga māls. Kopš 1920. gadiem rūpnīca tika rekonstruēta un pārkārtota uz vietējo izejvielu bāzes. 1868. gadā izgatavoja 1743, 1883. gadā 111 980 un 1913. gadā 400 000 mucu portlandcementa (muca — 180 kg bruto) un attiecīgi 2000, 28 000 un 200 000 mucu romāncementa (muca — 122 kg bruto). Bermontiādes laikā 1919. gada 3.-10. novembrī Podragā notika kaujas starp 7. Siguldas pulka un Dzelzsdivīzijas 1. pulka vienībām. Podraga apkārtnes pievienošana Rīgai notika 1924. gadā. Līdz Otrajam pasaules karam Pogragā darbojās A/S „Rīgas cementfabrika” un A/S „Šīferis” fabrika.
Lešons Merits
Lešons Merits (en; dzimis Portsmutā, Virdžīnijas štatā, ASV) ir amerikāņu vieglatlēts, startē 400 metru distancē. Bijis diskvalificēts par dopinga lietošanu, bet 2011. gadā atgriezies skrejceļā.
Aizpute
Apskates objekti
Lindenbergas kartonāžas fabrikas ēka celta 20. gadsimta sākumā. Lūdz Pirmajam pasaules karam fabrikā gatavoja iesaiņojamo materiālu aptieku zālēm, darbojās kartonāžas, dzirnavu, zīmogu, etiķešu, tipogrāfijas, papīra preču, atslēdzniecības, zāģētavas un drēbju krāsotavas ražošanas nozares. Tas bija lielākais pirmskara laika uzņēmums pilsētā. Pēc 1945. gada uz fabrikas bāzes tika izveidots rūpkombināts, vēlāk MFR "Kurzeme" un A/S "Kurzemes atslēga — 1", kas specializējas atslēgu un būvapkalumu ražošanā.
Aizsardzības mehānismi augos
Pasīvie aizsardzības mehānismi
Ķīmiskie aizsardzības mehānismi augus padara toksiskus vai citādi atbaida vai nogalina potenciālos kaitēkļus. Ķīmiskos aizsardzības mehānismus nodrošina sekundārie metabolīti - vielas, kas sintezējas augos, bet nav nepieciešamas to tiešai izdzīvošanai, tostarp, alkaloīdi, tannīni, fenoli, rezīni un citi savienojumi. Augos sastopamas arī olbaltumvielas, kam piemīt antimikrobiālas īpašības, piemēram, hidrolītiski enzīmi, kas spēj lizēt baktērijas un sēnes, kā arī olbaltumvielas, kas sastopamas sēklās un palīdz tās aizsargāt no patogēniem.
Aknīste
Vēsture
Domājams, ka mūsdienu Aknīstes apkārtne atradusies sēļu Kalves novadā.
1795. gadā pēc Trešās Polijas dalīšanas Aknīsti iekļāva Krievijas impērijas Kauņas guberņas sastāvā. Latvija to no Lietuvas ieguva 1921. gadā pēc Latvijas-Lietuvas robežkomisijas lēmuma, kas atzina teritorijas piederību Latvijai, jo lielākā daļa tās iedzīvotāju bija latvieši. 1925. gadā tai piešķirts biezi apdzīvotas vietas (ciema) statuss. 1929. gadu beigās ciemā bija 56 mājas.
Baložu dzimta
Izplatība
Dažām sugām ir liels izplatības reģions. Ausainā ūbele (Zenaida auriculata) dzīvo visā Dienvidamerikas kontinentā, bet gredzenūbele (Streptopelia decaocto) ir sastopama visā Eirāzijā, sākot ar Lielbritāniju un beidzot ar Ķīnu un Indiju. Toties smejošā ūbele (Stigmatopelia senegalensis) dzīvo gandrīz visā Āfrikas kontinentā, izņemot Sahāras tuksnesi, kā arī tā ir sastopama Indijā un Tuvajos Austrumos. Ir sugas, kuru izplatība ir ļoti ierobežota, visbiežāk tas attiecas uz sugām, kas dzīvo okeānu salās, piemēram, svilpojošā ūbele (Ptilinopus layardi) ir endēmiska suga nelielai Kadavu salai Fidži salu arhipelāgā. Arī dažām kontinentu sugām ir neliels izplatības areāls, piemēram, melnmuguras augļu ūbele (Ptilinopus cinctus) ir sastopama nelielā apgabalā Ziemeļu teritorijā Austrālijā, bet Somālijas balodis (Columba oliviae) ir sastopams pavisam nelielā teritorijā Somālijas ziemeļos.
Izskats un īpašības
Baložu apspalvojuma krāsas ir ļoti dažādas. Visbiežāk baloži ir pasteļkrāsās, bet ir daži izņēmumi, šo putnu spalvas ir košas un uzkrītošas. Vienas no viskošākajām ir augļu ūbeles (Ptilinopus). Baložu un ūbeļu dzimumiem atkarībā no to sugas var būt gan atšķirīgs krāsu apspalvojums, gan vienāds. Atšķirībā no citiem putniem baložiem nav žultspūšļa. Daži viduslaiku pētnieki uzskatīja, ka baložiem vispār nav žults, un tādēļ baložiem un ūbelēm ir maigs raksturs. Patiesībā žults baložiem izstrādājas tieši zarnās.
Baloži reliģijā
Jaunajā derībā Jēzus vecāki pēc bērniņa apgraizīšanas dievam upurē dūju. Vēlāk, kad Jēzus tiek iesvētīts, Svētais gars parādās kā balodis, līdz ar to balodis kļūst par Svētā gara simbolu kristietībā.
2015. gada Eiropas čempionāts basketbolā
Turnīra formāts
Turnīra pirmajā posmā — pirmajā kārtā — visas 24 izlases sadalītas četrās grupās pa sešām izlasēm katrā. Pirmajā kārtā tika aizvadīts viena apļa turnīrs, pēc kura izslēgšanas spēlēm kvalificējās katras grupas četras labākās izlases, savukārt pēdējās divas vietas ieņēmušās izlases beidza dalību turnīrā.
Izlašu sadalījums pa groziem
Izlašu sadalījums pa groziem tika publicēts. Izlases grozos tikušas sadalītas pēc izlases bilances 2013. gada Eiropas čempionātā (atzīmēts iekavās) vai 2015. gada Eiropas čempionāta kvalifikācijā (atzīmēts ar Q iekavās).
Izslēgšanas spēles
Norises vieta: Vilnēva d'Aska, Francija
Giberelīni
Ķīmija
Visi zināmie giberelīni ir diterpenoīdskābes, kuras tiek sintezētas jauno lapu plastīdās, augļos, jaunās sēklās un sakņu galotnēs. Giberelīnu savienojuma grupai raksturīga ent-giberellāna struktūra. Tie pārvietojas pa ksilēmu un flotēmu. Giberelīnu saīsinātie nosaukumi ir A1, A2 un tā līdz An, sākot ar pirmo atklāto. Giberelīnskābe, kas ir pirmais giberelīns, kam tika izveidota struktūrformula, ir A3.
Giberelīni ir iesaistīti miera periodā pārtraukšanas procesā, kā arī citos dīgtspēju ietekmējošos procesos. Pirms dīgsts ir sasniedzis stadiju, kad tas spēj fotosintezēt, to baro sēklā esošās barības rezerves. Dīgšanas procesā cietes pārveidošanās glikozē parasti notiek pēc sēklas nonākšanas mitrumā. Tiek uzskatīts, ka giberelīni sēklas embrijā ir kā signāls cietes hidrolīzei, veicinot α-amilāzes sintēzi aleurona šūnā. α-amilāze hidrolizē cieti, kas lielos daudzumos sastopama dažādās sēklās, par glikozi, kas tiek izmantota šūnu elpošanā, lai tādējādi ražotu enerģiju. Pētījumi ir pierādījuši, ka giberelīns paaugstina transkripciju gēnam, kas kodē α-amilāzi, tādējādi veicinot α-amilāzes sintēzi.
Beznoteces ezers
Beznoteces ezeru ekosistēma bieži ir trauslāka, nekā parasto ezeru ekosistēma. Samazinot ūdens plūsmu uz agrāk stabilu beznoteces ezeru, tā virsmas līmenis var kristies un ezers var izzust. Šāds liktenis ir piemeklējis agrāk vienu no pasaules lielākajiem ezeriem — Arāla jūru.
Četras cildenās patiesības
Ārējās saites
Berzina arhīvs
Combat 18
Vēsture
Viena no pēdējām Combat 18 aktivitātēm bija 2001. gadā sarīkotās nekārtības Bradfordā un Oldhamā, parādot organizācijas ievērojamo biedru skaitu. Bradfordas nekārtībās Combat 18 pusē, nebūdami naci-skinhedi, cīnijās daudzi cilvēki. Combat 18 uzbruka musulmaņu kopienām laikā, kad to vadītāji veidoja islāmistu grupējumu Combat 786.
Aizdomas par valsts manipulācijām
1998. gadā C18 līderis Čārlijs Sargents saņēma mūža ieslodzījumu par 1997. gadā grupas biedra slepkavību. 1999.gadā Combat 18 biedri Wiljams Braunings un Darens Vells sadarbojās ar Searchlight un Granada Television raidījumu World in Action. Viņi dalījās ar pieredzi, ka slepenie drošības dienesti ir iefiltrējušies un kontrolē C18. Šāds paziņojums noveda pie organizācijas izjukšanas, lai gan vēl joprojām liela daļa cilvēku asociē sevi ar C18, viņi tomēr ir palikuši pasīvi. Ir aizdomas, ka Čārlijs Sargents par to vēl joprojām nav informēts.
Tumšsarkanā dzeguzene
Apraksts
Daudzgadīgs, 15-80 cm auksts lakstaugs. Stublājs sārti brūns, stāvs ar skaujošām, olveidīgām lapām. Ziedu daudz (20-150), tie sakārtoti diezgan blīvā, vienpusējā ķekarā stublāja galotnē. Jaunā ziedkopa ar pumpuriem noliekusies. Pieziedlapas zaļas, lancetiskas. Apziednis sarkanbrūns. Lūpa ar šķērsenisku iežmaugu, bez pieša. Auglis - nokarena pogaļa. Latvijā zied no jūnija otrās puses līdz augustam.
Sjona
Sjona (fr, de, la) ir pilsēta Valē kantonā, Šveicē, kantona administratīvais centrs. Atrodas Šveices dienvidrietumos.
Vjetnama
Vjetnama (vi), oficiālais valsts nosaukums Vjetnamas Sociālistiskā Republika (Cộng hòa xã hội chủ nghĩa Việt Nam), ir valsts Indoķīnas pussalā. Ziemeļos robežojas ar Ķīnu, ziemeļrietumos ar Laosu, dienvidrietumos ar Kambodžu un austrumos ar Dienvidķīnas jūru. Vjetnamas kopējā platība ir 331 690 km², pēc 2017. gada provizoriskajiem datiem Vjetnamā dzīvo 94,57 miljoni iedzīvotāju. Tā ir 14. visapdzīvotākā valsts pasaulē un 9. apdzīvotākā valsts Āzijā. Vjetnama savu neatkarību ieguva 1945. gada 2. septembrī. Citas valstis to atzina tikai 1954. gadā.
Klimats
Vjetnamas lielākajā daļā valda tropiskais musonu klimats ar siltu vai karstu laiku un spēcīgām lietusgāzēm. Vasarā un rudenī sezonālie musonu vēji atnes lietu un spēcīgus taifūnus. Kalnainajā ziemeļdaļā valda subtropu klimats, un gaisa temperatūras tur ir zemākas.
Apvienotās Karalistes Antarktiskā mantojuma trests
1995./1996. gada vasarā Britu Antarktiskais dienests atjaunoja Portlokruā polārstacijas Pālmera arhipelāgā galveno ēku un nodeva to UKAHT apsaimniekošanā. Trests šajā stacijā polārajās vasarās nodrošina apkalpojošo personālu, kas uztur staciju un apkalpo pasta nodaļu un suvenīru veikalu tūristu vajadzībām.
No 2009. līdz 2011. gadam ar UKAHT spēkiem tika veikti atjaunošanas darbi Damuāpointas patversmē Vīnkes salā. 2009./2010. gada sezonā veikti nostiprināšanas darbi vecās Faradejas stacijas galvenajā ēkā “Vordija mājā” Vinterailendas salā. 2010./2011. gada sezonā tika veikti nostiprināšanas darbi Detaijailendas stacijā Lalemāna fjordā. Plānoti darbi Horsšūailendas un Stoningtonailendas stacijās.
Blue
Blue (no en "zils") var būt:
Mēris
Vēsture
Saglabājusies informācija no senās Ķīnas un Viduslaiku Eiropas par to, ka mongoļi, huņņi un turki ar inficēto dzīvnieku līķiem saindējuši pretinieku ūdens krātuves. Ir arī dati par to, ka epidēmijas upuri tikuši katapultēti pilsētās, kuras atradās aplenkumā. Kad dženovieši 1347. gadā Kefes pilsētā nonāca Zelta Ordas armijas aplenkumā, uzbrucēji katapultēja inficētus līķus pāri pilsētas sienām un pilsētā izplatījās mēris. Uz Eiropas dienvidiem aizbēgušie Dženovas tirgoņi 1348. gadā izraisīja visplašāko mēra epidēmiju (Melno nāvi) Eiropas vēsturē, kuras atskaņas atrodamas gan Eiropas vēsturē, gan mākslā. Piemēram, Bokačo "Dekamerons" radies, itāļu augstmaņu grupai izolējoties no mēra skartās pilsētas.
Otrā pasaules kara laikā arī Japānas armija izmantoja mēri kā ieroci, pavairojot un palaižot lielu inficētu blusu daudzumu, turklāt okupējot Mandžūriju, speciālā 731. vienība inficēja Ķīnas, Korejas un Mandžūrijas civiliedzīvotājus, kā arī karagūstekņus ar mēra baktērijām. Vēlāk, pēc kara beigām, 12 no šīs programmas realizētāji tika sodīti kā kara noziedznieki. Pēc Otrā pasaules kara gan ASV, gan Padomju Savienība izstrādāja līdzekļus, kas varētu izmantot plaušu mēri kā bioloģisko ieroci, tomēr antibiotiku izgudrošana padarīja šos briesmīgos plānus par neefektīviem. Mūsdienās slimība no epidēmiskas ir pārvērtusies visai retā un gadā konstatē ne vairāk par 600 gadījumiem, pārsvarā tur, kur vēl sastopami inficēti dzīvnieki. 2017. gadā starp valstīm ar vairākiem mēra gadījumiem bija Kongo Demokrātiskā Republika, Madagaskara un Peru.
Ričera augstiene
Ričera augstienes lielāko daļu aizņem līdz 2000 m augsts ledājs, ko no Polārā plato (Amundsena ledāja) norobežo gar tektonisko lūzumu izveidojušās kalnu grēdas. Galvenie kalnu masīvi ir:
Ernsts Rēms
Ernsts Jūlius Ginters Rēms ( — ) bija Vācijas impērijas armijas virsnieks un vēlāk viens no NSDAP līderiem. Rēms bija viens no Sturmabteilung, kas bija nacistu paramilitārā organizācija, izveidotājiem, bet jau vēlāk Ādolfs Hitlers viņu iecēla par šīs organizācijas komandieri. Pēc Hitlera pavēles Rēms tika nonāvēts "Garo nažu naktī" kā potenciālais sāncensis un politiskais pretinieks.
Ziemeļkoreja
Lauksaimniecība
Lauksaimniecībai derīga zeme no valsts teritorijas kopplatības ir aptuveni 20%, no kuriem aramzeme ir aptuveni 16%. Dominējošās lauksaimniecības kultūras ir sojas pupas, kokvilna, lini, tabaka, cukurbietes. Kā palīgnozares ir žeņšeņa un dārzeņu audzēšana, augļkopība. Lopkopībā dominē liellopu, cūku un putnkopība. Visai attīstīta ir zvejniecība. Lauksaimniecības īpatsvars veido 30% no IKP.
Darba laiks un pensionēšanās laiks
Bērniem un pusaudžiem vecumā līdz 16 gadiem strādāt nav atļauts. Likumā noteiktais darba laiks ir 8 stundas diennaktī (paaugstināta diskomforta apstākļos strādājošo, kā arī sieviešu, kurām ir vairāk nekā 3 bērni, maksimālais darba laiks ir 6 stundas diennaktī). Pensionēties var vīrieši pēc 60 gadu vecuma sasniegšanas un sievietes pēc 55 gadu vecuma sasniegšanas.
Point Me at the Sky
Videoklipi un fotogrāfijas
Pink Floyd uzfilmēja singla veicināšanas videoklipu, kur viņi redzami pozējot brillēs un lidotāju formās pie senlaicīgas lidmašīnas ar reģistrācijas numuru G-ANKB, zināms, ka tā ir de Havilland DH 82A Tiger Moth. Attēls no šīs fotosesijas bija iekļauts kā reklāma Lielbritānijas singla izdevumā un kā vāka attēls Nīderlandes singla izdevumā. Citi attēli tika iekļauti 1973. gada izlases A Nice Pair izdevumā un 1992. gadā izdotā albuma A Saucerful of Secrets pārpirmveidotā izdevuma bukletā. Videoklipā redzama arī vēl viena senlaicīga lidmašīna - tās reģistrācijas numurs ir G-ABDO un modelis AVRO 504N un skati ar vilcieniem, kas filmēti Pedingtonas stacijā.
Latvijas padomju enciklopēdija
Sistemātiskā informācija tika izdota desmit sējumos laika posmā no 1981. līdz 1988. gadam. Tika izdots speciāls sējums 52 par Latvijas tematiku (vēlāk izdots arī krievu valodā), kā arī papildsējums 102 ar papildinājumiem, personu rādītāju un ģeogrāfisko nosaukumu rādītāju.
Džošua Abrahams Nortons
Imperatora postenī
Imperators pats cītīgi apmeklēja iespēju robežās visus sabiedriskos pasākumus, uzklausīja pavalstniekus. Tā kā karietes viņam nebija - nebija Viņa Augstība tik turīgs, kā amata brāļi citur pasaulē, - viņš vai nu gāja ar kājām, vai brauca ar velosipēdu. Taču arī izdevumi viņam nebija lieli: paēst viņš bez maksas varēja jebkurā restorānā, uz jebkuru teātra izrādi Viņa Augstībai un tā suņiem, - Lazāram un Bummeram, - vienmēr bija rezervētas vietas (Marks Tvens uzrakstījis epitāfiju vienam no imperatora suņiem); vietējā masonu loža apmaksāja viņa vienistabas dzīvokļa īri, bet pilsētas municipalitāte apmaksāja izdevumus pie skrodera. Katru dienu viņš patrulēja ielas uzraugot, vai policija kārtīgi veic savus darba pienākumus. Ja redzēja, ka kāds cilvēks paveic ko labu, tad gāja tam klāt un piešķīra aristokrāta titulu. Bez tam imperators Nortons I drukāja arī impērijas naudu. Rakstnieka Marka Tvena grāmatā "Haklberija Fina piedzīvojumi" viena no galvenajiem varoņiem, - karaļa, - tēlam par prototipu kalpojis Dž.A.Nortons.
Kanādas bēdrozis
Izskats un īpašības
Kā jau putna nosaukums norāda pelēkā bēdroža ķermeņa apspalvojums ir pelēkā krāsā; mugurspuse tumšāk pelēka, vēderpuse gaišāka. Tā piere, vaigi un pakakle ir balta, pakausis un kakla aizmugure melna. Tam ir īss, melns knābis un proporcionāli gara aste. Abi dzimumi izskatās vienādi. Bēdroža apspalvojums ir biezs, kupls un mīksts, radot pūkainu iespaidu. Apspalvojums lieliski silda putnu aukstajās Kanādas naktīs, kad temperatūra var noslīdēt līdz –40°C.
Amata (nozīmju atdalīšana)
Amata var būt:
Karabaha
Vēsture
1991. gadā, sabrūkot PSRS, Kalnu Karabahā tika proklamēta (02.09.1991.) Kalnu Karabahas Republika Arcaha (hy). Tam sekoja Kalnu Karabahas karš, kurā Azerbaidžāna cieta militāru sakāvi. 2021. gadā Azerbaidžāna guva daļēju revanšu, atgūstot daļu no zaudētajām teritorijām.
Latvijas Mākslas akadēmija
Vēsture
Pēc Latvijas okupācijas no 1940. gada līdz 1942. gadam augstskolas nosaukums bija Valsts Mākslas akadēmija, bet 1944. gadā to pārdēvēja par Latvijas PSR Valsts Mākslas akadēmiju. No 1944. līdz 1946. gada martam akadēmija bija padota LPSR Tautas Komisāru Padomes Mākslas lietu pārvaldei; no 1946. gada marta līdz 1952. gadam — LPSR Ministru Padomes Mākslas lietu pārvaldei; no 1953. gada līdz 1959. gada septembrim — LPSR Kultūras ministrijai; 1959. gada septembra akadēmija tika pakļauta LPSR Ministru Padomes Augstākās un Vidējās speciālās izglītības Valsts Komitejai. Šī pakļautība pastāvēja līdz 1961. gada jūnijam, kad tā atkal pārgāja LPSR Kultūras ministrijas pakļautībā.
2003. gada Eirovīzijas dziesmu konkurss
2003. gada Eirovīzijas Dziesmu konkurss bija 48. Eirovīzijas dziesmu konkurss, kurš notika Skonto Hallē, Rīgā, Latvijā. Vakaru vadīja Marija Naumova un Renārs Kaupers. Konkursā uzvarēja Turcijas pārstāve Sertaba Erenere ar dziesmu Everyway That I Can, iegūstot 164 punktus. Šīs dziesmas komponisti un dziesmas vārdu autori bija pati dziesmas izpilditāja un Demirs Demirkans. Beļģija ieguva 2. vietu, atpaliekot tikai par 1 punktu, un Krievija - 3.vietu, no Turcijas rezultāta atpaliekot par 3 punktiem.